**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

 **«Рытыв-Войвыв МРСК» ВАК-лöн электрическöй везъяс дорö «Капитальнöя стрöитчöмöн веськöдланiн» муниципальнöй учреждениелысь 795 кВт вынйöра энергопринимающöй устройствояс технологическöя йитöмысь мынтысян дон вынсьöдöм йылысь**

«Электроэнергетика йылысь» 2003 во рака тöлысь 26 лунся 35-ФЗ №-а Федеральнöй оланпас, «Россия Федерацияын электрическöй да шоныд энергия кузя донъяс артмöдöм йылысь» Россия Федерацияса Правительстволöн 2004 во урасьöм тöлысь 26 лунся 109 №-а шуöм, «Электрическöй энергия сетöм кузя услугаяс дорö недискриминационнöй позянлун да сiйö услугаяссö сетöм кузя правилöяс, электроэнергетикаын оперативно-диспетчерскöй веськöдлöм кузя услугаяс дорö недискриминационнöй позянлун да сiйö услугаяссö сетöм кузя правилöяс, чукöрöн вузасян рынок система администраторлöн услугаяс дорö недискриминационнöй позянлун правилöяс, юридическöй кывкутысьяслысь да торъя йöзлысь энергопринимающöй устройствояс (энергетическöй установкаяс) электрическöй везъяс дорö технологическöя йитан правилöяс вынсьöдöм йылысь» Россия Федерацияса Правительстволöн 2004 во öшым тöлысь 27 лунся 861 №-а шуöм, Электрическöй сетьяс дорö технологическöя йитöмысь мынтысян дон урчитöм кузя методическöй индöдъяс, мый вынсьöдöма Федеральнöй тариф службалöн 2010 во вöльгым тöлысь 30 лунся 365-э/5 №-а тшöктöдöн, «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд, Коми Республикалöн тариф службаса правлениелöн решение (2011 во тöвшöр тöлысь 20 лунся 4 №-а сёрнигижöд) серти

**ТШÖКТА:**

1. Урчитны «Рытыв-Войвыв МРСК» ВАК-лöн электрическöй везъяс дорö «Капитальнöя стрöитчöмöн веськöдланiн» муниципальнöй учреждениелысь795 кВтпозяна вынйöра (вузасян да промышленносьт комплекс да 9 судтаа олан керка татшöм инпас кузя: Коми Республика, Ухта к., IV микрорайон), сы лыдын «Рытыв-Войвыв МРСК» ВАК-лöн электрическöй везъяс дорö 245 кВт позяна вынйöра вузасян да промышленносьт комплекс да 550 кВт позяна вынйöра 9 судтаа олан керка энергопринимающöй устройствояс технологическöя йитöмысь 4 432 827,49 шайт мында мынтысян дон (СДВ-тöг).

2. Тайö тшöктöдыс вынсялö сiйöс кырымалан лунсянь.

**Юрнуöдысьлысь могъяс олöмö пöртысь И.Е.Перваков**

Сыктывкар

2011 вося тöвшöр тöлысь 20 лун

3/5 №

Вуджöдіс Коснырева Е.Г., 2018 пас